### Resume

Punktet er en orientering med oplæg fra forvaltningen vedrørende implementering af ny lovgivning om klimatilpasning. Oplægget vil indeholde en status på arbejdet samt en beskrivelse af den kommende politiske proces.

### Sagsfremstilling

Baggrund for nye regler

På baggrund af regeringens politiske aftale om bedre klimatilpasning, som blev indgået den 15. maj 2020, er der sket en del lovændringer vedrørende forsyningens mulighed for finansiering af klimatilpasning. Det betyder bl.a. at Vejle Kommune skal forholde sig til skybrudssikring i spildevandsplanen.

Spildevandsplanen

Spildevandsplanen skal opdateres (ved tillæg) for at give mulighed for/eller fastlægge et højere serviceniveau udover det normale serviceniveau for kloaksystemet på 5-10 år. Kommunen skal i spildevandsplanen angive hvilket serviceniveau spildevandsforsyningen skal etablere (spor A), eller om spildevandsforsyningen kan/skal gennemføre detaljerede analyser, for at afklare hvilket serviceniveau der skal etableres (spor B). Med spildevandsplanen kan kommunen give forsyningen tilladelse til at anvende supplerende tiltag op til 5% af en hovedaktivitet (f.eks. separatkloakering) til en lokal sikring mod oversvømmelse.

Status på arbejdet

[adresse] og Vejle Kommune har indgået et samarbejde med det formål, at afklare hvordan kommune og spildevandsforsyning skal forholde sig til den nye lovgivning. Der arbejdes på at få gennemført en geografisk screening af kommunen. Analysen skal danne grundlag for, hvor den nye lovgivning kan anvendes.

Politisk proces

Denne orienteringssag skal danne baggrund for de beslutninger, der skal tages vedrørende implementering af den nye lovgivning i spildevandsplanen. I efteråret 2023 skal der tages stilling til valg af spor A eller spor Bertram Klausen Dernæst skal der godkendes et tillæg til spildevandsplanen, som opfylder kommunens forpligtigelser i spildevandsplanen, og som skal danne grundlag for, at forsyningen kan finansiere klimatilpasning.

### Økonomi

Ikke relevant for dette orienteringspunkt

### Klima og resiliensvurdering

På sigt vil klimatilpasning give resiliente byområder. Etablering af klimatilpasningsløsninger kan betyde en øget CO2 udledning ved etablering.

### Sagens videre forløb

Sagen er en orientering for Klima, Natur og Miljøudvalget og Teknisk Udvalg.

### Historik

Teknik- og Miljødirektøren indstiller, 20. juni 2023, pkt. 161:

Beslutning fra Teknisk Udvalg, 20. juni 2023, pkt. 161:

Udsat.

Klavs Schmidt og Ivan Carlsen var fraværende.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.